**ELŐTERJESZTÉS**

**Körmend Város Önkormányzata Képviselő-testülete 2022. november 23-i rendkívüli ülésére**

**Tárgy**: Basketball Körmend Sport Kft. kérelme

Tisztelt Képviselő-testület!

A háromszoros magyar bajnok körmendi kosárlabdacsapat fordult kérelemmel az Önkormányzathoz.

A kosárlabda klub a működési nehézségek miatt kér támogatást az Önkormányzattól. A tavalyi bajnokságban elért 2. helyezéssel a csapat automatikusan kijutott a BL-be, onnét pedig a FIBA nemzetközi versenyre, az ezeken a versenyeken való szereplés költségeit pedig állni kellett.

A kért támogatás összege 10 m Ft. összeg.

Javaslom a Testületnek, hogy ugyan nem a kért teljes összeget, de 8 m Ft. összeget adjon át támogatásként a kosárlabdacsapatnak akként, hogy ezen összegnek a felét az idei, míg másik felét a jövő évi költségvetésből biztosítsa a klub számára, ezzel segítve a magyar bajnok (tavalyi bajnokságban ezüstérmes) csapat működését.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy egyszeri 8.000.000 Ft. összegű támogatásban részesíti a háromszoros magyar bajnok, tavalyi bajnokságban ezüstérmes körmendi kosárlabdacsapatot működtető Basketball Körmend Sport Kft.-t akként, hogy a támogatás felét az idei, a másik felét a jövő évi költségvetés terhére biztosítja az Önkormányzat.

Körmend, 2022. 11. 21.

**Bebes István**

**polgármester**